IL-POEŻIJA TAL-ĦAJJA Ta' PAWLU CACHIA Tin, tin, tin, tin. Rajthom mexjin: Issa ġejjin, Imb'għad sejrin Aktarx ħemdin, Wisq imtaqqlin U mgħobbijin B'iġsma stfajrin, B'uċuh ebsin: Mhumiex ħajjin, Għax bajdanin, B'xoffa mkemmxin, Ftit kaħlanin U mitruħin. Nies imtarrxin, Nies sogħbenin Bl-hemm imdejqin F'dieq maqfelin: Xejn imfarrġin, Imm' għajjenin, Kif imlebbtin Hemm għaddejjin, Dejjem sektin, Wisq imbellhin, Ferm ferħanin B'serħ il-mejtinl Flimkien ġerjin, Ġejjin, resqin, Hawn l-imsejknin, Jaslu fil-ħin F'lok il-mejtin, jkunu mwennsin Meta mniżżlin F'oqbra mmermrin 'Lkoll miksijin B'għotjien kesħin. Ħbula mżaqżqin Ftit imfażrin Jordmu ħelwin 'L dawk felħanin, 'L dawk daħkanin, Iżda reqdin. Fl-art mixħutin : Fit-trab wisq bnin, Fid-diam tas-snin.